પટનાઃ દર વર્ષે લગભગ સાત હજાર ભારતીય સ્ટૂડન્ટ મેડિકલના અભ્યાસ માટે વિદેશ જાય છે. જેમાંથી મોટા ભાગના ચીન અને રશિયા જતાં હોય છે. જેમાં બિહારમાંથી પણ મોટી સંખ્યામાં સ્ટૂડન્ટ્સ હોય છે. આમાંથી એક હતા પટનાના અભયકુમાર સિંહ, જે 1991માં મેડિકલના અભ્યાસ માટે પહેલી વખત રશિયા ગયા હતા. 1988માં લોયલા હાઈસ્કૂલમાંથી પાસઆઉટ અભયકુમાર સિંહ માટે તે સમયે મેડિકલમાં કેરિયર બનાવવાનો જ એકમાત્ર હેતુ હતો. અને તે પૂરો પણ થયો, કેમકે અભયે રશિયામાં પોતાનો અભ્યાસ પૂર્ણ કર્યા પછી ભારત પરત ફરીને મેડિકલ પ્રેક્ટિસ માટે રજીસ્ટ્રેશન કરાવ્યું. જે બાદ એક વખત ફરી તેઓ રશિયા ગયા અને હવે ત્યાં જ કુસ્ર્ક પ્રાંતના ધારાસભ્ય બની ગયા છે.